Talous- ja sosiaalikomitean lausunto aiheesta "Ehdotus neuvoston direktiiviksi eläinten terveyttä ja kansanterveyttä koskevista vaatimuksista sellaisten tuotteiden sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa luvussa 1 mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY muuttamisesta"



Virallinen lehti nro C 066 , 03/03/1997 s. 0046



Talous- ja sosiaalikomitean lausunto aiheesta "Ehdotus neuvoston direktiiviksi eläinten terveyttä ja kansanterveyttä koskevista vaatimuksista sellaisten tuotteiden sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa luvussa 1 mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY muuttamisesta" (97/C 66/14) Neuvosto päätti 11. syyskuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitealta lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 5. marraskuuta 1996. Esittelijänä oli Turid Ström. Talous- ja sosiaalikomitea hyväksyi 27. 28. marraskuuta 1996 pitämässään 340. täysistunnossa (marraskuun 27. päivän kokouksessa 1996) seuraavan lausunnon. Äänestyksessä annettiin 106 ääntä puolesta, 1 vastaan, ja 2 pidättyi äänestämästä. 1. Johdanto 1.1. Direktiivi 92/118/ETY sisältää säännöksiä, jotka koskevat eläinten terveyttä ja eläinperäisten tuotteiden kaupalle yhteisössä asetettavia hygieniavaatimuksia, joita mm. direktiivin 89/662/ETY liitteessä A 1 mainitut, esim. tuoretta lihaa, liha- ja munatuotteita koskevat erityissäännökset eivät koske. 1.2. Direktiivissä 92/118/ETY säädetään, että eläinperäisten tuotteiden kauppa tulee vapauttaa, mutta samalla on otettava huomioon huomattava eläintautien leviämisriski ja asetettava erityisvaatimuksia tiettyjen eläinperäisten tuotteiden myynnille ja markkinoille tuomiselle. 1.3. Kolmansista maista tuonnille määrättiin hyväksymis- ja valvontamenettely. Tiettyjä tuotteita, mm. sorkka- ja kavioeläinten vuotia ja nahkoja, luita, sarvia, kavioita ym. voidaan tietyin poikkeuksin tuoda Euroopan unioniin kolmannesta maasta ainoastaan, mikäli ne sisältyvät erityiseen luetteloon ja mikäli tuotteet ovat peräisin laitoksista, jotka täyttävät erityiset ehdot. Kyseisten maiden viranomaisten tulee antaa takuut siitä, että laitokset täyttävät vaatimukset. Laitokset tulee kirjata yhteisön luetteloon. 2. Ehdotuksen keskeinen sisältö 2.1. Käsiteltävä direktiiviä 92/118/ETY koskeva muutosehdotus yksinkertaistaa tietyssä mielessä nykyisiä tuontisääntöjä. Sen mukaan esim. vaatimus kolmansien maiden laitosten luetteloimisesta poistuu sellaisten tuotteiden kohdalta, joita ei ole tarkoitettu elintarvikkeiksi tai eläinten ravinnoksi sekä mehiläistuotteiden, metsästysmuistojen (trofeiden), lannan, lannoitteiden, villan yms. ja hunajan kohdalta. Valmistavan laitoksen kirjaaminen kolmansien maiden viranomaisten rekisteriin riittää. 2.2. Muiden tuotteiden kuten seerumin, veren ja verituotteiden, muuksi kuin elintarvikkeeksi tarkoitettujen maitotuotteiden, lemmikkieläinten ruokien, silavan ja ihran kohdalla ehdotetaan, että tuotteita valmistava laitos mainitaan luettelossa, joka laaditaan erityismenettelyä noudattaen pysyvän eläinlääketieteellisen komitean avustuksella. 2.3. Lisäksi ehdotetaan, että laaditaan hygieniavaatimukset, jotka koskevat erityisvaatimusten ulkopuolelle jäävien lajien, erityisesti matelijoiden lihaa. 3. Erityishuomioita 3.1. Talous- ja sosiaalikomitealla ei ole mitään sitä vastaan, että tätä melko sekavaa direktiiviä yksinkertaistetaan. 3.2. Komitean mielestä direktiivin muutosehdotukseen liittyvä yksinkertaistamisen ei pidä koskea käsittelemätöntä siipikarjanlantaa. Myös tulevaisuudessa tulee siihen liittyen pitää yhteisönluetteloa, koska käsittelemättömään lantaan liittyy suuri tartuntavaara (salmonella, kanarutto ja Newcastlen-tauti). Bryssel, 27. marraskuuta 1996. Talous- ja sosiaalikomitean puheenjohtaja Tom JENKINS